**ՆԱԽԱԳԻԾ[[1]](#footnote-1)**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական ոչ առևտրային կազմակերպությունների մասին» 2001 թվականի հոկտեմբերի 23-ի ՀՕ-248 օրենքի 2-րդ հոդվածը լրացնել հետևյալ բովանդակությամբ 3-րդ մասով․

«3․ Արհեստագործական և միջին մասնագիտական կրթական ծրագիր իրականացնող ուսումնական հաստատության իրավական կարգավիճակի, դրա ստեղծման, գործունեության, վերակազմակերպման և լուծարման կարգի, կառավարման մարմինների, դրանց ձևավորման, կառավարման, գույքային ու ֆինանսատնտեսական հարաբերությունների, ինչպես նաև պետական մարմինների հետ փոխհարաբերությունների նկատմամբ սույն օրենքը տարածվում է այնքանով, որքանով այլ առանձնահատկություններ սահմանված չեն «Մասնագիտական կրթության և ուսուցման մասին» օրենքով»։

**Հոդված 2.** Օրենքի 3-րդ հոդվածը լրացնել հետևյալ բովանդակությամբ 5.1-րդ մասով.

«5.1. Օրենքով չարգելված ձեռնարկատիրական գործունեության տեսակների շրջանակում մասնագիտական ուսումնական հաստատությունը կարող է միայնակ կամ համագործակցությամբ ստեղծել տնտեսական ընկերություն կամ դառնալ դրա մասնակից՝ իր լիցենզավորված կրթական ծրագրերի որակավորումներին և զբաղմունքին համապատասխան, ինչպես նաև աշխատանքի վրա հիմնված ուսումնառության մոդելով գործնական աշխատանքային ուսուցման շրջանակներում ծառայություն մատուցելու, արտադրություն, իրացում և վաճառք իրականացնելու համար»։

**Հոդված 3.** Օրենքի 5-րդ հոդվածի 3-րդ մասի 2-րդ պարբերության 3-րդ նախադասությունը շարադրել հետևյալ խմբագրությամբ.

«Վարձակալության հանձնված գույքի վարձակալական վճարներից ստացված դրամական միջոցներն ամբողջությամբ ուղղվում են պետական բյուջե, բացառությամբ այն դեպքերի և չափի, երբ մասնագիտական ուսումնական հաստատության և գործատուների հետ համագործակցության պայմանագրի հիմքով տվյալ վարձակալված տարածքը օգտագործվում է կրթական ծրագրի շրջանակում աշխատանքի վրա հիմնված ուսումնառության մոդելով գործնական աշխատանքային ուսուցում անցնելու և սահմանված որոշակի աշխատանք կատարելու նպատակով։»։

**Հոդված 4.** Ուժը կորցրած ճանաչել Օրենքի 16-րդ հոդվածի 7-րդ մասը։

**Հոդված 5.** Օրենքի 18-րդ հոդվածի 4-րդ մասի 1-ին նախադասությունից հանել «կամ միջին մասնագիտական» բառերը։

**Հոդված 5.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Հոդված 6.** Մինչև սույն օրենքի 2-րդ հոդվածով նախատեսված լիցենզավորված կրթական ծրագրերի որակավորումների և զբաղմունքին պահանջների նախատեսումը մասնագիտական ուսումնական հաստատությունները կարող են կրթության պետական կառավարման լիազոր մարմնի սահմանած փորձարարական կարգով միայնակ կամ համագործակցությամբ ստեղծել տնտեսական ընկերություն կամ դառնալ դրա մասնակից՝ իրենց մասնագիտություններին համապատասխան։

1. *Նախագիծը պատրաստվել է Գերմանիայի կառավարության անունից Գերմանական միջազգային համագործակցության ընկերության (ԳՄՀԸ/GIZ) կողմից իրականացվող «Մասնավոր հատվածի զարգացում և մասնագիտական կրթություն և ուսուցում Հարավային Կովկասում» ծրագրի աջակցությամբ* [↑](#footnote-ref-1)